આવી જ રીતે કોઈપણ જગ્યાએ પ્રાચીનકાળથી અથવા તો વ્યક્તિગત જન્મ કે મૃત્યુની તિથીઓની ઉજવણી કરવામાં આવે છે. અહીં દાણીધારની જગ્યામાં જેઠ વદ ચોથનાં દિવસે શ્રી નાથજીદાદાની સવંત્સરી, અષાઢ સુદ પુનમે ગુરૂપુર્ણિમા તેમજ ભાદરવા વદ ચોથનાં દિવસે શ્રીનાથજીદાદાનાં શ્રાધ્ધનો ઉત્સવ ઉજવવામાં આવે છે. જેમાં શ્રાધ્ધનાં ઉત્સવે ખુબજ મોટો મેળો ભરાય છે. એવુ માની શકાય કે અહીંનાં આજુબાજુનાં ગામડાનાં લોકોને આ ઉત્સવોમાં મનોરંજન મળી રહે તે હેતુથી મેળો શરૂ થયો હશે. તો આવો દરેક ઉત્સવોનો વિસ્તૃત અહેવાલ જોઈએ અને આ પ્રંસંગોની ઉજવણીનાં આપણે પણ ભાગીદાર બનીયે.